Tagasi parareaalsusest või miskit. Natukene sürreaalse keskosaga roadtrip tibinatega sai täna seljataha. Aitäh teile, kullakesed! "Virtsu" ja tagasi - teinekordki! Kahju ainult, et puisniidud sel korral suures osas nägemata jäid…  Ja esimene suplus. Natukene nagu rituaalne "mina olen end nüüd  sellest puhtaks pesnud", aga hea. Kevadiseks supluseks (suvi algab 21. juunil ju!) parim päev on mitte mõni 30-kraadine, vaid see 17-18-kraadine. Vesi oli ikkagi karastavalt soe.  ***  Ja koduküürimisel on nüüd uus produkt: keedan pesupähklitest pläffi kokku ja puhastan. Kroomitud pinnad, kahhelpinnad jne saavad läikima nagu ludinal. Nühkima ei pea ja pühkima ka ei pea. Ulmeliselt hea avastus!